Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 563

8. Vedomosti o národnostnej politike Tematické okruhy Stredný stupeň Vyšší stupeň Právne rámce národnostnej politiky Proces vznikania národnostnej legislatívy, jej dôsledky. Základy a prax činnosti samospráv Pôsobenie menšinovej samosprávy danej lokality. Charakteristika menšinového volebného systému Úloha menšinových spolkov v zachovaní slovenskej identity Programy, zásady fungovania spoločenských organizácií a spolkov daného regiónu. Porovnanie okruhu pôsobnosti menšinových samospráv a spoločenských organizácií. II. OPIS SKÚŠKY Skúška sa na strednom aj na vyššom stupni skladá z písomnej a ústnej časti. PÍSOMNÁ SKÚŠKA Obsahová štruktúra Vyšší stupeň: Formou písomnej skúšky na vyššom stupni je napísanie eseje s obsahom 600-700 slov. Písomná skúška je založená na podrobných požiadavkách maturitnej skúšky. V súlade s nimi sa vyžaduje sformulovanie nadobudnutých poznatkov, schopnosť výberu materiálu a rozpoznanie všeobecne platných súvislostí medzi informáciami rôzneho druhu. Písomná skúška teda obsahuje písomné, obrazové, zvukové elektronické zdroje spojené s aktuálnymi problémami zo štyroch povinných skupín poznatkov, s ktorými skúšajúci na základe vlastných znalostí a schopností súvislo vyjadrí svoju mienku (vyberá si z troch udaných tém). Na riešenie úlohy je k dispozícii 180 minút. Stredný stupeň: Formou skúšky stredného stupňa je prezentácia a hodnotenie projektu vypracovaného počas školského roku, a to na základe štandardných a riadených otázok. Na riešenie úlohy je k dispozícii 180 minút. Hodnotenie Na celú písomnú prácu možno udeliť maximálne 100 bodov. Ak boli pri vypracovaní zohľadnené všetky potrebné kritériá, možno na túto časť práce získať 60 bodov. Za vyjadrenie vlastného stanoviska, názoru môže maturant získať 40 bodov. ÚSTNA SKÚŠKA Ústna skúška sa skladá z dvoch povinných a jednej voliteľnej časti. Povinne predpísané vedomosti:

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes